ไม่ได้โผล่มาย่านนี้นานหลายปีทีเดียว เปลี่ยนไปเยอะมาก หลังจากคั่วไก่แล้วก็เดินตามหาขนมหวานเซ็งซิมอี้ แต่ร้านดันปิดซะนี่ เห็นตึก I'm Park ตั้งตระหง่านอยู่ เลยเดินๆ เข้ามาดูกัน ก็มาพบเจอร้านหน้าตาน่ารักอยู่บนชั้น 3 (ใกล้ๆ คาเฟ่แมว)

ลองส่องๆ ดู เห็นน่ากิน ก็เลยลองเข้าไปชิมกัน ที่ร้านมีเครื่องดื่มที่ไม่ค่อยได้เห็นเสริฟด้วย เช่น red bean latte และเครื่องดื่มนมๆ กาแฟต่างๆ ขนมก็มี toast กับไอศกรีม แล้วก็น้ำแข็งไส 

น้ำแข็งไสมีให้เลือกหลาย topping ไม่ว่าจะเป็นชาเขียวถั่วแดง ชอคโกแลต มะม่วง berry หรือจะเป็นนมธรรมดา แต่ทุกรสก็จะมีแป้งกลมเกาหลีใส่มาด้วย (จำชื่อไม่ได้แล้วว่าเรียกว่าอะไร) มีให้เลือกสองขนาดคือ single และ family ส่วน toast ที่ดูเผินๆ จะหน้าตาเหมือนวาฟเฟิลก็จะเสริฟกับไอศกรีม มีให้เลือกแบบ plain, cinnamon หรือ berry

เพื่อนคนแรกเดินเข้าไปสั่ง toast กับชอคโกแลตเย็นไปก่อน เราๆ เดินตามเข้าไปสั่งเป็น wicked green (ชาเขียว) กับ wicked chocolate มาอย่างละถ้วย เป็นไซส์ใหญ่ สองถ้วยนี้ราคา 420 บาท ถ้าถามว่าแพงมั้ย ก็แอบแพงนะ ถ้าคิดว่ามันเป็นน้ำแข็งใส แต่ก็อร่อยเลยให้อภัย และเมื่อกินหลายๆ คนก็รู้สึกว่าได้แพงมาก

เกล็ดน้ำแข็งของเค้าละเอียดมากกกกกก กินแล้วนุ่มๆ ให้ความรู้สึกเกือบเหมือนกินไอติม แต่ตัวช๊อคโกแลตให้อารมณ์เหมือนเอานมชอคไปแช่ช่องฟรีส แล้วเอามาเขย่าๆ ให้เป็นเกล็ด แต่เป็นเกล็ดที่ละเอียด กินแล้วเพลินดีค่ะ ให้ความรู้สึกที่ไม่อ้วนด้วย 555

ส่วน toast ไม่ได้ชิมกะเค้า เพราะอิ่มมาก แต่ก็เห็นทุกคนบอกว่าอร่อย แต่ต้องทานพร้อมไอศกรีมค่ะ